CELEX: 22020D0922
Language: sk
Date: 2019-02-08 00:00:00
Title: Rozhodnutie Spoločného výboru EHP č. 3/2019 z 8. februára 2019, ktorým sa mení príloha I (Veterinárne a fytosanitárne záležitosti) k Dohode o EHP [2020/922]

16.7.2020   
               
               
                  SK
               
               
                  Úradný vestník Európskej únie
               
               
                  L 228/5
               
            
         ROZHODNUTIE SPOLOČNÉHO VÝBORU EHP č. 3/2019
         z 8. februára 2019,
         ktorým sa mení príloha I (Veterinárne a fytosanitárne záležitosti) k Dohode o EHP [2020/922]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacia smernica Komisie (EÚ) 2018/1027 z 19. júla 2018, ktorou sa mení smernica Rady 66/402/EHS, pokiaľ ide o izolačné vzdialenosti pre Sorghum spp (1), sa má začleniť do Dohody o EHP.
                  
               
                     (2)
                  
                  
                     Vykonávacia smernica Komisie (EÚ) 2018/1028 z 19. júla 2018, ktorou sa opravuje vykonávacia smernica (EÚ) 2016/2109, ktorou sa mení smernica Rady 66/401/EHS, pokiaľ ide o zahrnutie nových druhov a botanického názvu druhu Lolium x boucheanum Kunth (2), sa má začleniť do Dohody o EHP.
                  
               
                     (3)
                  
                  
                     Toto rozhodnutie sa týka právnych predpisov o fytosanitárnych záležitostiach. Právne predpisy o fytosanitárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (4)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola III prílohy I k Dohode o EHP sa mení takto:
            
                        1.
                     
                     
                        V bode 2 (smernica Rady 66/401/EHS) sa v zarážke 35 [vykonávacia smernica (EÚ) 2016/2109] dopĺňa tento text:
                        „, zmenená týmto právnym predpisom:
                        
                                    —
                                 
                                 
                                    
                                       32018 L 1028: vykonávacia smernica Komisie (EÚ) 2018/1028 z 19. júla 2018 (Ú. v. EÚ L 184, 20.7.2018, s. 7).“
                                 
                              
                  
                        2.
                     
                     
                        V bode 3 (smernica Rady 66/402/EHS) sa dopĺňa táto zarážka:
                        
                                    „—
                                 
                                 
                                    
                                       32018 L 1027: vykonávacia smernica Komisie (EÚ) 2018/1027 z 19. júla 2018 (Ú. v. EÚ L 184, 20.7.2018, s. 4).“
                                 
                              
                  
         
            Článok 2
            Znenie vykonávacích smerníc (EÚ) 2018/1027 a (EÚ) 2018/1028 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 9. februára 2019 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 8. februára 2019
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 184, 20.7.2018, s. 4.
         
            (2)  Ú. v. EÚ L 184, 20.7.2018, s. 7.
         
            (*1)  Ústavné požiadavky neboli oznámené.